Source: http://ec.europa.eu/civiljustice/case_to_court/case_to_court_lux_sl.htm
Timestamp: 2013-05-20 08:38:19+00:00
Document Index: 7985535

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ', 'sodišče ']

Evropska komisija - Evropska pravosodna mreža - Predložitev zadeve sodišču - Luksemburg
> Predložitev zadeve sodišču
Zadnja sprememba: 03-05-2006
Predložitev zadeve sodišču - Luksemburg
Predstavljajte si, da ste v sporu s podjetjem, strokovnjakom, svojim delodajalcem, družinskim članom ali drugo osebo v vaši državi ali v tujini. Da bi rešili ta spor, se vprašajte naslednje: KAZALO
Ali je res treba, da zadevo obravnava sodišče? 2.
Ali imam dovolj časa za vložitev tožbe pri sodišču? 3.
Ali sem prepričan, da je za mojo zadevo pristojno sodišče v Luksemburgu? 4.
Če da, katero sodišče v Luksemburgu je za to pristojno, glede na moje stalno prebivališče in stalno prebivališče druge stranke ali glede na druge vidike moje zadeve? 5.
Katero sodišče je za to pristojno v tej državi članici, glede na naravo zadeve in sporno vsoto? 6.
Ali lahko sam vložim tožbo pri sodišču ali moram poiskati posrednika, kot je odvetnik? 7.
Kje vložim zahtevek: ali v vložišču ali v pisarni sodnega uradnika ali v kateri drugi administraciji? 8.
V katerem jeziku lahko vložim zahtevek? Ali lahko to storim ustno ali mora biti zahtevek v pisni obliki? Ali lahko zahtevek pošljem po telefaksu ali elektronski pošti? 9.
Ali obstajajo posebni obrazci za vložitev tožb? Če ne, kako sprožim postopek? Ali obstajajo sestavine, ki jih mora zahtevek nujno vsebovati? 10.
Ali bom moral poravnati sodne stroške? Če da, kdaj? Ali bom moral odvetnika plačevati vse od vložitve zahtevka? 11.
Ali lahko zahtevam brezplačno pravno pomoč? (Tema „Brezplačna pravna pomoč“). 12.
Od katerega trenutka se moja tožba šteje za uradno vloženo? Ali mi bodo pristojni organi izdali potrdilo, da je bila moja tožba pravilno vložena? 13.
Ali bom podrobno seznanjen s časovnim zaporedjem poznejših dogodkov (kot je dopusten čas za vstop v pravdo)? PREDHODNA VPRAŠANJA PRED VLOŽITVIJO TOŽBE PRI SODIŠČU
1. Ali je res treba, da zadevo obravnava sodišče?
Morda bi bilo bolje uporabiti alternativne postopke za reševanje sporov. Glej to temo.
2. Ali imam dovolj časa za vložitev tožbe pri sodišču?
Roki za vložitev tožb pri sodišču se
razlikujejo glede na zadevo. O teh rokih se lahko posvetujete s pravnim
svetovalcem ali v informacijski pisarni za pravno svetovanje državljanom.
3. Ali sem prepričan, da je za mojo zadevo pristojno sodišče v Luksemburgu?
Glej temo „Pristojnost sodišč“.
4. Če da, katero sodišče v Luksemburgu je za to pristojno, glede na moje stalno prebivališče in stalno prebivališče druge stranke ali glede na druge vidike moje zadeve?
Glej temo „Pristojnost sodišč - Luksemburg“.
5. Katero sodišče je za to pristojno v tej državi članici, glede na naravo zadeve in sporno vsoto?
POSTOPEK ZA VLOŽITEV TOŽBE PRI SODIŠČU
6. Ali lahko sam vložim tožbo pri sodišču ali moram poiskati posrednika, kot je odvetnik?
Odgovor na to vprašanje je odvisen od vrednosti in vsebine spora. Na kratko je razčlenitev naslednja, čeprav obstajajo nekatere izjeme, ki so določene z zakonom:Spore, ki vključujejo manj kot 10.000 EUR, načeloma obravnavajo mirovna sodišča (justices de paix). Pred temi sodišči lahko stranki nastopita osebno ali jih zastopa oseba, ki mora biti, če ni odvetnik, ustrezno pooblaščena.Spore, ki vključujejo več kot 10.000 EUR, načeloma obravnavajo okrajna sodišča (tribunal d'arrondissement). Pred temi sodišči mora stranko zastopati uradni zagovornik (avocat à la cour), razen pri skrajšanih postopkih in tožbah, ki se odvijajo po gospodarskem postopku, ko lahko stranki nastopita osebno, lahko pa jima tudi kdo pomaga ali ju zastopa. Pred vrhovnim sodiščem (cour supérieure de justice) (= prizivno sodišče) mora stranko zastopati uradni zagovornik.Nekatere zadeve, tudi če njihova vrednost presega 10.000 EUR, spadajo v pristojnost mirovnih sodišč, na primer spori na področju delovnega prava, spori med najemodajalci in najemniki nepremičnin, zahtevki na podlagi zakona o preveliki zadolženosti, zahtevki za preživnine, razen tistih, ki so povezani z zahtevkom za razvezo ali ločitvijo od mize in postelje. V teh primerih lahko stranki sami sprožita postopek, pogosto s pisnim zahtevkom, naslovljenim na sodnika (= preprostejši in cenejši postopek kot tisti pred okrajnim sodiščem), in osebno nastopita pred mirovnim sodiščem.
7. Kje vložim zahtevek: ali v vložišču ali v pisarni sodnega uradnika ali v kateri drugi administraciji?
Odgovor na to vprašanje je odvisen od tega, v katero zgornjo kategorijo
spada vaša zadeva. Na vrh strani
Za postopke pod
točko 1 se stranki lahko obrneta neposredno na mirovna sodišča, pristojna za
njuno ozemlje (dejansko prejme zahtevke glavni sodni uradnik teh sodišč
(greffier en chef)).
Za postopke pod točko 2 se morata stranki
praviloma obrniti na odvetnika, ki v njunem imenu in prek sodnega izvršitelja
(huissier de justice) pozove nasprotno stranko pred sodišče. Odvetnik vloži
uvodne listine pri okrajnem sodišču ali vrhovnem sodišču, ki je pristojno za
zadevno območje. 8. V katerem jeziku lahko vložim zahtevek? Ali lahko to storim ustno ali mora biti zahtevek v pisni obliki? Ali lahko zahtevek pošljem po telefaksu ali elektronski pošti?
Na sodiščih se lahko uporablja francoski, nemški ali luksemburški jezik,
ob upoštevanju posebnih določb, povezanih z nekaterimi zadevami. V praksi se
najpogosteje uporablja francoski jezik. Razen
nekaterih redkih izjem v nekaterih zadevah pred mirovnimi sodišči (na primer
zahtevki za plačilni nalog) morajo biti zahtevki za sodišče vloženi v pisni
obliki. Dokumenti, ki so poslani po telefaksu ali elektronski pošti, niso
sprejemljivi. 9. Ali obstajajo posebni obrazci za vložitev tožb? Če ne, kako sprožim postopek? Ali obstajajo sestavine, ki jih mora zahtevek nujno vsebovati?
Na splošno je odgovor na to vprašanje odvisen od tega, v katero kategorijo pod vprašanjem 6 spada vaša zadeva. Za nekatere posebne zadeve (na primer zahtevek za plačilni nalog za dolgovane vsote denarja ali neplačane račune) obstajajo obrazci, ki jih je treba izpolniti. Praviloma morajo pozivi pred mirovna sodišča, zahtevki ali pozivi pred okrajna sodišča in listine, ki sprožijo postopek pred višjimi sodišči, vsebovati nekatere obvezne navedbe in morajo biti napisani v točno določeni obliki, drugače niso veljavni. Za ta namen ne obstajajo vnaprej napisani obrazci. Na vrh strani
10. Ali bom moral poravnati sodne stroške? Če da, kdaj? Ali bom moral odvetnika plačevati vse od vložitve zahtevka?
Načeloma se stroški sodišča plačajo ob koncu sodnega postopka. Sodnik
lahko tudi odloči, da mora varščino ali provizijo (= predplačilo) plačati ena
ali več strank v postopku (na primer če sodišče zaprosi za strokovno mnenje).
Stranka plača odvetniku v skladu z dogovorom
med njima. V praksi se običajno odvetniku plača honorar vnaprej (=
predplačilo).
11. Ali lahko zahtevam brezplačno pravno pomoč? (Tema „Brezplačna pravna pomoč“).
12. Od katerega trenutka se moja tožba šteje za uradno vloženo? Ali mi bodo pristojni organi izdali potrdilo, da je bila moja tožba pravilno vložena?
Odgovor na to vprašanje je spet odvisen od tega, v katero kategorijo pod vprašanjem 6 spada vaša zadeva. Če vlagatelj v primerih, ko je to z zakonom dovoljeno, zastopa samega sebe, ga sodišče obvešča o poteku njegovega postopka.Če postopek sproži ali mora sprožiti odvetnik, v imenu svoje stranke, sodišče o poteku postopka obvešča odvetnika, ki je pooblaščeni zastopnik svoje stranke. Odvetnik lahko svoji stranki priskrbi podatke o časovnem razporedu dogodkov, če so le-ti na voljo ali so predvideni. 13. Ali bom podrobno seznanjen s časovnim zaporedjem poznejših dogodkov (kot je dopusten čas za vstop v pravdo)?
Za odgovor glej tudi zgornji odgovor na prejšnje vprašanje. Razen tega je rok za nastop pred sodiščem
praviloma določen z zakonom ali ga lahko določita ali se o njem dogovorita
stranki zunaj rokov za nastop pred sodiščem, ki jih lahko sodnik posebej
določi, da bi osebno zaslišal stranko ali tretje osebe. Nadaljnje informacije
Luksemburška zakonodaja : sodni portal vlade Velikega vojvodstva Luksemburga Barreau des avocats de Luxembourg - - « Predložitev zadeve sodišču - Splošne informacije | Luksemburg - Splošne informacije »